ประเทศมอลตา

**มอลตา** () มีชื่ออย่างเป็นทางการว่า **สาธารณรัฐมอลตา** () เป็นประเทศที่เป็นเกาะในยุโรปใต้ ตั้งอยู่ในทะเลเมดิเตอร์เรเนียน ระหว่างซิซิลีและแอฟริกาเหนือ ประเทศประกอบด้วยหมู่เกาะซึ่งตั้งอยู่ห่างจากประเทศอิตาลีไปทางใต้ 80 กิโลเมตร (50 ไมล์) ห่างจากประเทศตูนิเซียไปทางตะวันออก 284 กิโลเมตร (176 ไมล์) และห่างจากประเทศลิเบียไปทางเหนือ 333 กิโลเมตร (207 ไมล์) ภาษาราชการของประเทศมีสองภาษา ได้แก่ ภาษามอลตาและภาษาอังกฤษ โดยภาษามอลตาได้รับการรับรองให้เป็นภาษาประจำชาติ เมืองหลวงของประเทศคือ วัลเลตตา ซึ่งเป็นเมืองหลวงที่มีขนาดเล็กที่สุดในสหภาพยุโรป ทั้งในด้านพื้นที่และจำนวนประชากร

## ประวัติศาสตร์
มอลตาเป็นอาณานิคมของอังกฤษมาตั้งแต่ปี 2344 และได้รับเอกราชเมื่อวันที่ 21 กันยายน 2507 โดยได้รับความช่วยเหลือด้านการป้องกันประเทศและการเงินตามข้อตกลงที่มีกับอังกฤษเป็นระยะเวลา 10 ปี มอลตาเข้าเป็นสมาชิกสหประชาชาติ เมื่อวันที่ 1 ธันวาคม 2507 และยังอยู่ในเครือจักรภพอังกฤษ อย่างไรก็ดี ในช่วงสงครามเย็น มอลตามีรัฐบาลที่มาจากพรรคแรงงาน นำโดยนาย Dom Mintroff ซึ่งมีแนวทางสังคมนิยม-ชาตินิยม จึงดำเนินนโยบายด้านต่างประเทศที่ไม่ฝักใฝ่ฝ่ายใด (non-alignment) อย่างจริงจัง และได้ขอยกเลิกความตกลงที่ทำไว้กับอังกฤษฉบับปี 2507 และปี 2515 โดยขอทำความตกลงฉบับใหม่ซึ่งมีเนื้อหาที่จะรักษาอธิปไตยของประเทศและเพื่อเป็นหลักประกันว่า มอลตาจะได้รับประโยชน์ทางเศรษฐกิจอย่างเต็มที่จากการที่มีฐานทัพนาโตประจำอยู่ในมอลตา ความตกลงฉบับใหม่มีระยะเวลา 7 ปี (ปี 2515-2522) สาระสำคัญโดยสรุปคืออังกฤษต้องจ่ายค่าเช่าในการคงฐานทัพในมอลตา 14 ล้านปอนด์ต่อปี ต่อมา ในเดือนมีนาคม 2522 รัฐบาลมอลตาได้ขอยกเลิกการต่อสัญญาให้เช่าพื้นที่สำหรับเป็นฐานทัพ ทำให้กองกำลังอังกฤษต้องถอนกำลังออกจากมอลตาตั้งแต่นั้นมา 

นอกจากนี้ รัฐบาลมอลตายังมีความตกลงว่าด้วยความร่วมมือทางด้านวัฒนธรรม เศรษฐกิจและการค้ากับหลายประเทศ อาทิ สหรัฐอเมริกา อิตาลี สหภาพโซเวียต จีน กลุ่มประเทศในยุโรปตะวันออก ลิเบีย ตูนิเซีย และตกลงรับความช่วยเหลือด้านวิชาการจากประเทศต่าง ๆ โดยเฉพาะลิเบีย อีกทั้งได้ลงนามในความตกลงรับรองความเป็นกลางและการร่วมมือทางการค้ากับประเทศต่าง ๆ ผลของการดำเนินนโยบายด้านต่างประเทศที่ไม่ฝักใฝ่ฝ่ายใดอย่างจริงจังทำให้ในปี 2524 สหภาพโซเวียตและอิตาลีได้ตกลงรับรองความเป็นกลางของมอลตา โดยเฉพาะอิตาลี ได้ให้ความช่วยเหลือด้านวิชาการและการเงินแก่มอลตาเป็นระยะเวลา 5 ปี นอกจากนั้น มอลตายังมีความตกลงร่วมกับประชาคมเศรษฐกิจยุโรป ในปี 2513 ซึ่งได้ต่ออายุความตกลงมาจนถึงปัจจุบันในเวทีระหว่างประเทศ ปัจจุบัน มอลตาเป็นสมาชิกองค์การระหว่างประเทศที่สำคัญหลายองค์การ อาทิ สหประชาชาติ กลุ่ม 77 IAEA OSCE UNCTAD UNESCO เป็นต้น 

มอลตาได้ถอนตัวจากการเป็นสมาชิกกลุ่มไม่ฝักใฝ่ฝ่ายใด (NAM) ตั้งแต่เข้าร่วมเป็นสมาชิกสหภาพยุโรปเมื่อวันที่ 14 พฤษภาคม 2547 มอลต้าได้เพิ่มบทบาทของตนเองในนโยบาย EU-Mediterranean ซึ่งเกี่ยวกับความสัมพันธ์ด้าน การเมือง เศรษฐกิจ และสังคม ระหว่างประเทศสมาชิกสหภาพยุโรปและกลุ่มประเทศอื่น ๆ มีประเทศโมรอโค อัลจีเรีย ตูนิเซีย อียิป อิสราเอล ปาเลสไตน์ จอร์แดน เลบานอน ซีเรีย และตุรกี

ในเดือน กุมภาพันธ์ 2549 กระทรวงการต่างประเทศมอลต้าเสนอนโยบายด้านการต่างประเทศซึ่งเน้นการเพิ่มพูนความสัมพันธ์ในด้านต่าง ๆ ระหว่างมอลต้ากับประเทศอื่นที่ชาวมอลต้าได้ย้ายถิ่นฐานไป

## การเมือง
มอลตา เข้าเป็นสมาชิกสหภาพยุโรป เมื่อวันที่ 1 พฤษภาคม พ.ศ. 2547 

## ภูมิศาสตร์
thumb|ชายฝั่งเกาะมอลตา บริเวณ Sliema
พื้นที่เป็นเกาะที่เกิดจากหินภูเขาไฟ บริเวณชายฝั่งเป็นโขดหินเกือบทั้งหมด

## เศรษฐกิจ
* **ผลิตภัณฑ์มวลรวมภายในประเทศ** 7.93 พันล้านดอลลาร์สหรัฐ (2549)
* **อัตราการเติบโตของ** GDP ร้อยละ 1.0 (2549) 
* **รายได้เฉลี่ยต่อหัว** 7,926 ดอลลาร์สหรัฐ (2549) 
* **อัตราเงินเฟ้อ** ร้อยละ 3.0 (2549) 
* **ปริมาณการส่งออก** 2.744 พันล้านดอลลาร์สหรัฐ (2549)
* **ปริมาณการนำเข้า** 3.859 พันล้านดอลลาร์สหรัฐ (2549)
* **สินค้าส่งออกสำคัญ** เครื่องจักรและอุปกรณ์เกี่ยวกับการขนส่ง 
* **สินค้านำเข้าสำคัญ** เครื่องจักร อาหารและสัตว์ ผลิตภัณฑ์เคมี แร่ธาตุ เครื่องดื่มและยาสูบ
* **ประเทศคู่ค้าสำคัญ** ฝรั่งเศส สหรัฐฯ เยอรมนี อังกฤษ อิตาลี 
* **ทรัพยากรธรรมชาติสำคัญ** หินปูน เกลือ พื้นดินที่เหมาะกับการเพาะปลูก 
* **อุตสาหกรรมหลัก** อุตสาหกรรมด้านการท่องเที่ยว อิเล็กทรอนิกส์ การต่อและซ่อมเรือ การก่อสร้าง อาหารและเครื่องดื่ม สิ่งทอ รองเท้าและอุปกรณ์ ยาสูบ

## อ้างอิง

## อ่านเพิ่ม
Hastings, M. 2021. *Operation Pedestral The Fleet that Battled to Malta 1942*, William Collins ISBN 978-0-00-836494-6

### ข้อมูล
* 
* 
* 
* 
* 
* 
* Omertaa, Journal for Applied AnthropologyVolume 2007/1, Thematic Issue on Malta
*Antonio Lafreri map of Malta, 1565.. Eran Laor Cartographic Collection. The National Library of Israel

### แหล่งที่มา
* 

### บรรณานุกรม
* 
* 
* 
* 
* 
* 
* Charles Mifsud, The Climatological History of The Maltese Islands, Minerva 1984
* 
* 
* 
*Atauz, Ayse Devrim (2008). ''Eight Thousand Years of Maltese Maritime History: Trade, Piracy, and Naval Warfare in the Central Mediterranean''. Gainesville : University Press of Florida. 

## แหล่งข้อมูลอื่น

; รัฐบาล
* Gov.mtMaltese Government official site
* Malta Environment and Planning Authority's  GIS
* Visit Malta – Maltese tourism official site

; ข้อมูลทั่วไป
* Malta. *[[The World Factbook]]*. Central Intelligence Agency.
* Malta  from *UCB Libraries GovPubs*
* 
* 
* 


ม
ม
ม
หมวดหมู่:เกาะในทะเลเมดิเตอร์เรเนียน
หมวดหมู่:อดีตอาณานิคมของอังกฤษ
หมวดหมู่:อดีตอาณานิคมของสเปน
หมวดหมู่:รัฐและดินแดนที่ก่อตั้งในปี พ.ศ. 2507
ม